काठमाडौं, ९ असोज । राष्ट्रपति विद्यादेवी भण्डारीको राजर्सी टीका लगाइदिँदा एक कम्युनिष्ट कार्यकर्ताको मर्म समेत भुलेको भन्दै कम्युनिष्टहरुले नै आलोचना गरेका छन् ।
तत्कालीन एमालेकी उपाध्यक्ष विद्याले देखाएको हर्कतले उनका पति स्वर्गीय मदन भण्डारीको समेत अपमान भएको भन्दै कम्युनिष्ट नेताहरुले नै आलोचना गरेृका छन् । पूर्वराष्ट्रपति डा रामवरण यादवसंग भण्डारीको तुलना गर्दै चौतर्फी आलोचना सुरु भएको छ ।
दशैंको दिन पूर्वप्रधानन्यायाधीश गोपाल पराजुलीलाई राष्ट्रपतिले आफु सोफामा बसेर आफ्नो अगाडि घुँडा टेकेर बसेका पूर्वप्रधानन्यायाधीश पराजुलीलाई टीका लगाइदिँदै गरेको तस्विर सामाजिक सञ्जालमा भाइरल भएपछि उनको आलोचना सुरु भएको हो ।
यही तानाशाही प्रवृत्ति रहेकैले राजसंस्था ढलेपछि पनि गणतन्त्रमा समेत राष्ट्रप्रमुख (राष्ट्रपति) बाट राजर्सी प्रवृत्ति देखाइएको भन्दै उनको आलोचना भइरहेको हो ।
राष्ट्रपतिको यस्तो कदम प्रति सबै भन्दा बढि उनकै पूर्व पार्टीका नेताहरु आक्रामक बनेका छन् । उनीहरु आफूहरुले परिकल्पना गरेको राष्ट्रप्रमुख भन्दा पनि अहिले फरक भएको भन्दै गुनासो गरिरहेका छन् ।
नेकपाका केन्द्रीय सदस्य सूर्य थापाले लेखेका छन, ‘संयोगवशः उहाँ हुनुहुँदोरहेछ पदमुक्त पूर्वप्रधानन्यायाधीश गोपाल पराजुली ! उहाँले नै महामहिम राष्ट्रपति विद्यादेवी भण्डारीलाई दोस्रोपटक राष्ट्रपति चयन भएपछि पद तथा गोपनीयताको सपथ गराउनुभएको थियो !!
अनि जनताकी छोरी विद्या भण्डारी दोस्रो कार्यकाल राष्ट्रपति । नागरिकलाई यो आसनमा बडादसैंंको टीका ? संघीय लोकतान्त्रिक गणतन्त्रको मर्मअनुरुप एवं गणतान्त्रिक चेतना, संस्कार र संस्कृतिमुताबिक भएन।’
यसैगरी विवेकशील साझा पार्टीका संयोजक रवीन्द्र मिश्रले ट्विटरमार्फत ‘दुःखी प्रजा र सुखी राजा भन्दै ‘आडम्बरी/सामन्ती समाजवाद’ एक या अर्को रूपमा प्रकट भइरहेको भन्दै आलोचना गरेका छन् ।
नयाँ शक्ति पार्टी नेपालका संयोजक तथा पूर्वप्रधानमन्त्री डा बाबुराम भट्टराईले ट्वीटरमै ‘दिस इज कम्युनिज्म, आइएम नो कम्युनिस्ट ।’ भनेर कमेन्ट गरेका छन् ।
त्यति मात्र होइन अहिले राष्ट्रपति भण्डारीले देखाएको प्रवृत्तिले सबैभन्दा ठूलो असर उनका पति स्वर्गीय मदन भण्डारीप्रतिको सम्मानमा परेको छ । नेपालका सम्मानित नेता मदन भण्डारीको जनताको नौलो जनवादले जनताबाट निकै नजिक ल्यायो ।
कम्युनिष्ट विचारविहीन भएर अगाडि बढिरहेका बेलामा ०४६ सालमा बहुदल आएपछि मदन भण्डारी एकाएक चर्चामा आएका थिए । अहिलेको परिस्थिति देख्दा नेपाली राजनीतिको दुर्भाग्य भएको विश्लेषकहरु बताउँछन् ।
टीकाको प्रसंगलाई लिएर विद्यादेवीको भन्दापनि राष्ट्रपति कार्यालयको व्यवस्थापकिय कमजोरी भन्नेहरुको पनि कमि छैन ।
राष्ट्रपति भण्डारीको विषयलाई लिएर अहिले पूर्व राष्ट्रपति डा रामवरण यादवको कार्यकाललाई पनि जोडिएको छ । डा यादवले पनि टीका लगाइदिएका थिए । उनको टीकामा भने एकरुपता थियो, खबर अभियान टाइम्समा उल्लेख छ ।
डा यादवले तत्कालीन प्रधानमन्त्रीदेखि सर्वसाधारणलाई टीका लगाइदिने शैली एकै थियो । अहिले विद्यादेवीले प्रधानमन्त्री केपी शर्मा ओलीलाई लगाइदिएको टीकाको शैली र अन्यलाई लगाइर्दिको टीकाको शैली फरक छ ।
न्यूज अभियान डट कमको एन्ड्रोइड एपका लागि यहाँ क्लिक गर्नुहोस् । हरेक खबर विशेष खबरका लागि अफिसियल फेसबुक र ट्वीटर मार्फत जोडिनुहोस् ।
निर्मलाको हत्याराको देखि प्रचण्ड र गृहमन्त्री बादलको भाइरल तस्बिरको बारेमा खुलेरै बोले (भिडियो कुराकानी)
बम दिदीबहिनी भन्छन्,'अपराधी लुकाउन हाम्रो चरित्र हत्या गरियो, हाम्रो जिन्दगी नै खराब भयो’ (भिडियो सहित)